proxectonos/corpus_dominio_legal_administrativo_tmp huggingface dataset:
RESOLUCIÓN do 30 de xaneiro de 2020, da Dirección Xeral de Educación, Formación Profesional e Innovación Educativa, pola que se resolve a convocatoria e selección de centros docentes non universitarios sostidos con fondos públicos dependentes desta consellería para participar en actividades de inmersión lingüística en lingua inglesa, English Week, dirixidas ao alumnado de sexto curso de educación primaria e de educación secundaria obrigatoria.
Consellería de Educación, Universidade e Formación Profesional — III. Outras disposicións — 13/02/2020

A Consellería de Educación, Universidade e Formación Profesional, pola Orde do 8 de maio de 2019, DOG do 23 de maio, estableceu as bases reguladoras e convocou actividades de inmersión lingüística en inglés dirixidas ao alumnado de sexto curso de educación primaria e ao de educación secundaria obrigatoria para centros docentes non universitarios sostidos con fondos públicos dependentes desta consellería.
Unha vez rematado o procedemento previo á concesión das actividades de inmersión lingüística establecidas na convocatoria, cómpre facer pública a relación definitiva dos centros seleccionados destas actividades, de acordo co establecido no artigo 11.5 da devandita orde.
En consecuencia, a Dirección Xeral de Educación, Formación Profesional e Innovación Educativa
Primeiro. Publicar a listaxe dos centros seleccionados coa puntuación obtida.
Segundo. Contra esta resolución poderá interporse un recurso de alzada ante a conselleira de Educación, Universidade e Formación Profesional, no prazo dun mes contado desde o día seguinte ao da súa publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 30 de xaneiro de 2020
Centros públicos:
Centros privados concertados:
RESOLUCIÓN do 3 de febreiro de 2020 pola que se notifican as resolucións das solicitudes de axudas de pagamento a zonas con limitacións naturais en áreas de montaña (submedida 13.1) e en áreas distintas de montaña (submedida 13.2), cofinanciadas ao 75 % polo Fondo Europeo Agrícola de Desenvolvemento Rural (Feader), reguladas na Orde do 22 de xaneiro de 2019.
Fondo Galego de Garantía Agraria — III. Outras disposicións — 13/02/2020

A Orde do 22 de xaneiro de 2019 pola que se regula a aplicación dos pagamentos directos á agricultura e á gandaría e as axudas ao desenvolvemento rural suxeitas ao sistema integrado de xestión e control (DOG núm. 22, do 31 de xaneiro), prevé no seu artigo 28 que a notificación das resolucións se poderá realizar mediante a publicación no
Diario Oficial de Galicia
, no taboleiro de anuncios e na páxina web da Consellería do Medio Rural.
De acordo co anterior,
Primeiro. Dar publicidade na web do Fogga ás listaxes das resolucións das solicitudes das liñas de axudas reguladas no artigo 2.2, parágrafo f), da Orde do 22 de xaneiro de 2019 citada.
Na web publicaranse as listaxes de concesión e de denegación das liñas de axudas de pagamento a zonas con limitacións naturais, con indicación das persoas beneficiarias, o importe, de ser o caso, e as causas de denegación.
As persoas interesadas poden acceder á dita web na seguinte ligazón:
https://fogga.xunta.gal/.
Estas axudas son cofinanciadas ao 75 % polo Fondo Europeo Agrícola de Desenvolvemento Rural (Feader).
Segundo. Poñer á disposición das persoas interesadas no portal de axudas PAC as resolucións completas das solicitudes das liñas de axudas citadas no punto primeiro desta resolución.
O acceso ao dito portal poderá realizarse a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac.
Neste portal, cada persoa interesada poderá acceder ao contido da súa resolución individualizada mediante certificado dixital ou DNI-e (DNI electrónico) ou co emprego da Chave365. A información sobre a forma de alta da Chave365 atópase na ligazón que se indica a seguir:
https://sede.xunta.gal/tramites-e-servizos/chave365.
Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga, no prazo dun mes desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 3 de febreiro de 2020
DECRETO 15/2020, do 23 de xaneiro, polo que se aproba o cambio de titularidade a prol do Concello de Poio da estrada provincial EP-0607 Peirao-Besada desde o punto quilométrico 0+000 ao punto quilométrico 0+100.
Consellería de Infraestruturas e Mobilidade — III. Outras disposicións — 13/02/2020

Segundo o teor do artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O 19 de xullo de 2018, o Concello de Poio e a Deputación Provincial de Pontevedra asinaron un convenio para levar a cabo o proxecto «Estabilización do muro de contención da estrada e continuación do paseo litoral Campelo (Poio-Pontevedra) Fase II». A cláusula 5ª deste convenio establece como obriga do concello solicitar a transferencia do treito que se define no artigo 1, xa que polas súas características funcionais e de utilidade son asimilables ao viario urbano municipal, servindo como viario de acceso ás edificacións e aos predios lindeiros, e polo tanto carecendo de funcionalidade de soporte físico para as comunicacións e circulación de vehículos automóbiles.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día vinte e tres de xaneiro de dous mil vinte,
Artigo 1
Aprobar o cambio de titularidade a prol do Concello de Poio da estrada:
Artigo 2
En aplicación dos puntos 4 e 6 do artigo 10 da Lei 8/2013, do 28 de xuño, de estradas de Galicia, o Concello de Poio deberá modificar o seu catálogo de estradas para incluír o cambio de titularidade ao que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Correspóndelle ao Concello de Poio, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, vinte e tres de xaneiro de dous mil vinte
ORDE do 4 de febreiro de 2020 pola que se modifica a Orde do 8 de xaneiro de 2020 sobre delegación de competencias na Dirección Xeral da Función Pública.
Consellería de Facenda — III. Outras disposicións — 13/02/2020

A Orde do 8 de xaneiro de 2020 sobre delegación de competencias na Dirección Xeral da Función Pública, publicada no Diario Oficial de Galicia do 24 de xaneiro, establecía, en aplicación do principio de eficacia no desenvolvemento da actividade administrativa, unha serie de competencias que a persoa titular da Consellería de Facenda delegaba no titular da Dirección Xeral da Función Pública, dentro do ámbito de actuación desta última, e derrogaba a anterior orde de delegación de competencias do 8 de xullo de 2013.
Considérase necesario recoller unha disposición que regule en determinadas materias o réxime transitorio entre a anterior orde de delegación de competencias e a orde vixente.
En consecuencia, facendo uso das facultades que me confiren os artigos 38, 43.3 e 44 da Lei 1/1983, do 22 de febreiro, de normas reguladoras da Xunta e da súa Presidencia; o artigo 9 da Lei 40/2015, do 1 de outubro, de réxime xurídico do sector público, e demais disposicións de xeral aplicación,
Artigo único
Engádese unha disposición transitoria á Orde do 8 de xaneiro de 2020 sobre delegación de competencias na Dirección Xeral da Función Pública coa seguinte redacción:
«Disposición transitoria única
Os recursos de reposición sobre as materias incluídas no ámbito de aplicación da presente orde que, no momento da súa entrada en vigor, se atopen pendentes de resolución, rexeranse polas disposicións previstas nela».
Santiago de Compostela, 4 de febreiro de 2020
EXTRACTO da Resolución do 10 de xaneiro de 2020 pola que se aproban as bases reguladoras de subvencións, en réxime de concorrencia competitiva, á creación escénica e se convocan para o ano 2020 (código de procedemento CT403B).
Axencia Galega das Industrias Culturais — III. Outras disposicións — 20/02/2020

BDNS (Identif.): 495514.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións http://www.pap.minhap.gob.es/bdnstrans/index
Primeiro. Persoas beneficiarias
Persoas físicas (autónomas) ou xurídicas, así como as sociedades civís e comunidades de bens –ou calquera outra agrupación de persoas sen personalidade xurídica propia–, así como as unións temporais de empresas, dedicadas profesionalmente á produción de actividade escénica, que desenvolvan maioritariamente súa actividade na Comunidade Autónoma de Galicia. Quedan exceptuadas as asociacións e restantes entidades sen fins de lucro.
Segundo. Finalidade
Fixar as bases que regularán o réxime de subvencións establecidas pola Agadic para contribuír á promoción da produción da actividade escénica, dentro do marco das competencias deste organismo, e proceder á súa convocatoria para o ano 2020.
Terceiro. Bases reguladoras
Resolución do 10 de xaneiro de 2020 pola que se aproban as bases reguladoras de subvencións, en réxime de concorrencia competitiva, á creación escénica e se convocan para o ano 2020 (código de procedemento CT403B).
Cuarto. Importe
O importe global máximo das subvencións será de 800.000 euros, suma que irá con cargo á aplicación orzamentaria 11.A1.432B.770.0 do orzamento de gastos da Agadic, código de proxecto 2010-0005, distribuído entre as anualidades 2020, 2021 e 2022: 100.000 euros con cargo ao exercicio 2020, 560.000 euros con cargo ao exercicio 2021 e 140.000 con cargo ao exercicio 2022.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 10 de xaneiro de 2020
ORDE do 8 de febreiro de 2020 pola que se modifica a autorización do centro privado plurilingüe Abrente, de Sanxenxo.
Consellería de Educación, Universidade e Formación Profesional — III. Outras disposicións — 20/02/2020

A representación da titularidade do centro privado (CPR) plurilingüe Abrente, de Sanxenxo, solicita a modificación da autorización do centro por ampliación de 1 unidade de educación especial e a supresión do ciclo formativo de grao superior (CS) Administración de sistemas informáticos en rede.
Logo da tramitación do expediente de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Autorizar a ampliación de 1 unidade de educación especial e suprimir o ciclo formativo de grao superior (CS) Administración de sistemas informáticos en rede, quedando o centro configurado como se sinala a seguir:
Denominación xenérica: centro privado (CPR) plurilingüe.
Denominación específica: Abrente.
Código do centro: 36016024.
Enderezo: rúa Pombal, s/n.
Localidade: Adina (Santa María).
Concello: Sanxenxo.
Provincia: Pontevedra.
Titular: Adigna, Sociedad Cooperativa Limitada.
Composición resultante:
Educación infantil : 3 unidades.
Educación primaria: 6 unidades.
Educación secundaria obrigatoria: 4 unidades.
Educación especial: 2 unidades.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de febreiro de 2020
CORRECCIÓN DE ERROS. Orde do 30 de decembro de 2019 pola que se regulan as bases que rexerán o procedemento de concesión de axudas para o funcionamento das escolas infantís 0-3 dependentes de entidades privadas de iniciativa social, e se procede á súa convocatoria para o ano 2020 (código de procedemento BS420A).
Consellería de Política Social — III. Outras disposicións — 20/02/2020

Advertido erro na Orde do 30 de decembro de 2019, publicada no
Diario Oficial de Galicia
número 25, do 6 de febreiro de 2020, é necesario facer a oportuna corrección:
Na páxina 7934, o cadro das axudas que aparece no artigo 4.3 debe ser substituido polo seguinte:
RESOLUCIÓN do 11 de febreiro de 2020, da Dirección Xeral de Educación, Formación Profesional e Innovación Educativa, pola que se convoca a selección de centros para participar no proxecto Educación Dixital (E-Dixgal) durante o curso 2020/21.
Consellería de Educación, Universidade e Formación Profesional — III. Outras disposicións — 20/02/2020

Para o obxecto de dar continuidade ao proxecto de Educación Dixital (E-Dixgal) para o curso 2020/21, resolvo anunciar:
Primeiro. Que na páxina web da Consellería de Educación, Universidade e Formación Profesional (www.edu.xunta.gal) estará dispoñible a convocatoria de selección de centros para participar no proxecto de Educación Dixital (E-Dixgal) para o curso 2019-2020.
Segundo. Que o prazo de presentación de solicitudes será desde o día seguinte ao da publicación deste anuncio no Diario Oficial de Galicia ata o día 23 de marzo de 2020, incluído.
Terceiro. Que os centros deberán cubrir a solicitude que figura como anexo I da convocatoria e dirixila á Dirección Xeral de Educación, Formación Profesional e Innovación Educativa da Consellería de Educación, Universidade e Formación Profesional.
Santiago de Compostela, 11 de febreiro de 2020
RESOLUCIÓN do 6 de febreiro de 2020 pola que se dá publicidade ás subvencións concedidas ao abeiro da Resolución do 28 de xaneiro de 2019 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2019.
Axencia Galega da Calidade Alimentaria — III. Outras disposicións — 26/02/2020

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
RESOLVO:
Dar publicidade ás subvencións concedidas ao abeiro da Resolución do 28 de xaneiro de 2019 (DOG núm. 33, do 15 de febreiro) pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o exercicio orzamentario de 2019, que figuran como anexo desta resolución. As ditas axudas foron aprobadas con cargo á aplicación orzamentaria 14 A2 713D 7810 (Promoción e comercialización agroalimentaria); proxecto 2011 00765; cun crédito orzamentario para o ano 2019 de 300.000 euros.
Santiago de Compostela, 6 de febreiro de 2020
RESOLUCIÓN do 6 de febreiro de 2020 pola que se dá publicidade ás subvencións concedidas ao abeiro do Acordo do Consello da Xunta de Galicia do 4 de xullo de 2019, polo que se autoriza a esta Axencia para a concesión de subvencións aos consellos reguladores das denominacións de calidade para gastos de funcionamento.
Axencia Galega da Calidade Alimentaria — III. Outras disposicións — 26/02/2020

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
RESOLVO:
Dar publicidade ás subvencións concedidas ao abeiro do Acordo do Consello da Xunta de Galicia do 4 de xullo de 2019 polo que se autoriza a Axencia Galega da Calidade Alimentaria para a concesión de subvencións aos consellos reguladores das denominacións de calidade para gastos de funcionamento, que figuran como anexo desta resolución. As ditas axudas foron aprobadas con cargo á aplicación orzamentaria 14 A2 713D 4811 (gastos de funcionamento dos consellos reguladores); proxecto 2012 00770; cun crédito orzamentario para o ano 2019 de 500.000,00 euros.
Santiago de Compostela, 6 de febreiro de 2020
RESOLUCIÓN do 6 de febreiro de 2020 pola que se dá publicidade ás subvencións concedidas ao abeiro da Resolución de 26 de decembro de 2018, pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2014-2020, e se convocan para o ano 2019.
Axencia Galega da Calidade Alimentaria — III. Outras disposicións — 26/02/2020

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
RESOLVO:
Dar publicidade ás subvencións concedidas ao abeiro da Resolución do 26 de decembro de 2018 (DOG núm. 26, do 6 de febreiro de 2019) pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2014-2020, e se convocan para o exercicio orzamentario de 2019, que figuran como anexo desta resolución. As ditas axudas foron aprobadas con cargo á aplicación orzamentaria 14 A2 713D 7810 (Promoción e comercialización agroalimentaria); proxecto 2011 00194; cun crédito orzamentario para o ano 2019 de 1.942.955,56 euros e un crédito orzamentario para o exercicio 2020 de 1.112.869,02 euros.
Santiago de Compostela, 6 de febreiro de 2020
RESOLUCIÓN do 17 de febreiro de 2020, da Dirección Xeral do Instituto Galego da Vivenda e Solo, pola que se fai público o Acordo do Consello da Xunta de Galicia do 13 de febreiro de 2020, polo que se declara área de rexeneración urbana de interese autonómico o conxunto histórico de Mondoñedo e unha zona contigua de características similares.
Instituto Galego da Vivenda e Solo — III. Outras disposicións — 26/02/2020

En cumprimento do disposto no artigo 55.2 da Lei 1/2019, do 22 abril, de rehabilitación e de rexeneración e renovación urbanas de Galicia, esta dirección xeral dispón que se publique no
Diario Oficial de Galicia
o acordo adoptado polo Consello da Xunta de Galicia na súa reunión do 13 de febreiro de 2020, co seguinte texto literal:
«Declarar área de rexeneración urbana de interese autonómico (área Rexurbe) o conxunto histórico de Mondoñedo e unha zona contigua de características similares (rúa Álvaro Cunqueiro e San Roque e parte alta da estrada dos Remedios) conforme a delimitación que se indica no plano anexo».
Santiago de Compostela, 17 de febreiro de 2020
CORRECCIÓN DE ERROS. Resolución do 27 de xaneiro de 2020, da Secretaría Xeral Técnica da Consellería de Cultura e Turismo, pola que se lles dá publicidade aos convenios de colaboración subscritos no terceiro cuadrimestre do ano 2019.
Consellería de Cultura e Turismo — III. Outras disposicións — 26/02/2020

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar, no
Diario Oficial de Galicia
, unha relación dos convenios subscritos no cuadrimestre anterior.
A Resolución do 27 de xaneiro de 2020, da Secretaría Xeral Técnica, pola que se lles dá publicidade aos convenios de colaboración subscritos pola Consellería de Cultura e Turismo durante o terceiro cuadrimestre do ano 2019, foi publicada no
Diario Oficial de Galicia
o 5 de febreiro de 2020.
Advertido erro na dita resolución, publicada no
Diario Oficial de Galicia
número 24, do 5 de febreiro de 2020, é necesario incluír os convenios de colaboración relacionados a continuación, que se engaden aos xa publicados:
EXTRACTO da Resolución do 7 de febreiro de 2020, da Secretaría Xeral da Emigración, pola que se regula e se convoca o Programa de escolas abertas destinado a persoas directivas e responsables de impartir docencia nas entidades para o ano 2020 (código de procedemento PR923E).
Vicepresidencia e Consellería de Presidencia, Administracións Públicas e Xustiza — III. Outras disposicións — 26/02/2020

BDNS (Identif.): 496834.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias das subvencións establecidas para este programa as persoas responsables de impartir docencia naquelas entidades galegas asentadas fóra de Galicia que estean recoñecidas en calquera das categorías establecidas no artigo 4 da Lei 7/2013, do 13 de xuño, da galeguidade, e de conformidade co disposto no artigo 2 da resolución.
Segundo.
Obxecto
Establécense as bases reguladoras polas cales se rexerá a realización de obradoiros culturais de especialización de carácter presencial dirixidos a persoal directivo e docente das entidades galegas no exterior.
Así mesmo, é obxecto desta resolución a convocatoria de axudas para participar nos obradoiros para o ano 2020 (código de procedemento PR923E).
Terceiro.
Bases reguladoras
Resolución do 7 de febreiro de 2020, da Secretaría Xeral da Emigración, pola que se regula e se convoca o Programa de escolas abertas destinado a persoas directivas e responsables de impartir docencia nas entidades galegas para o ano 2020 (código de procedemento PR923E).
Cuarto.
Importe
As subvencións do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan ás persoas participantes neste programa serán obxecto de licitación de acordo coa normativa de contratos do sector público.
Quinto.
Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación desta resolución no
Diario Oficial de Galicia
. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 7 de febreiro de 2020
RESOLUCIÓN do 7 de febreiro de 2020, da Dirección Xeral de Enerxía e Minas, pola que se modifica o anexo da Resolución do 27 de maio de 2019 pola que se dá publicidade dos beneficiarios das axudas concedidas ao abeiro da Orde do 17 de decembro de 2018 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2019 (código de procedemento IN519B).
Consellería de Economía, Emprego e Industria — III. Outras disposicións — 26/02/2020

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, no artigo 26 do anexo I da Orde do 17 de decembro de 2018 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2019 (IN519B), procedeuse por medio da Resolución da Dirección Xeral de Enerxía e Minas, do 27 de maio de 2019, á publicación do extracto das axudas outorgadas pola Consellería de Economía, Emprego e Industria ao abeiro da dita orde (DOG núm. 107, do 7 de xuño).
Mediante Resolución da Consellería de Economía, Emprego e Industria do 10.5.2019, resolveuse a orde de convocatoria e constituíuse unha lista de agarda cos expedientes que non resultaron beneficiarios. A data límite do período de vixencia da dita lista, establecida pola antedita resolución, foi o 30.9.2019.
Antes do peche da lista de agarda, recibíronse renuncias por parte de concellos beneficiarios ás axudas concedidas, o que implicou a existencia de crédito dispoñible co que se atenderon as solicitudes que estaban na lista de agarda de acordo co establecido no artigo 15.2 das bases reguladoras e cos requisitos establecidos na epígrafe Condicións xerais para os expedientes que conforman a lista de agarda da Resolución do 10.5.2019.
Procédese por medio desta resolución, á publicación dos beneficiarios definitivos das axudas outorgadas pola Consellería de Economía, Emprego e Industria ao abeiro da Orde do 17 de decembro de 2018. No anexo a esta resolución recóllense os beneficiarios, o importe e a finalidade das axudas. A lista inclúe os beneficiarios que renunciaron á subvención.
Santiago de Compostela, 7 de febreiro de 2020
Subvencións concedidas:
EXTRACTO da Orde do 10 de febreiro de 2020 pola que se convocan axudas para a realización de actividades de formación en linguas estranxeiras no ano 2020, destinadas ao alumnado dos centros docentes sostidos con fondos públicos, en réxime de concorrencia competitiva (código de procedemento ED504B).
Consellería de Educación, Universidade e Formación Profesional — III. Outras disposicións — 26/02/2020

BDNS (Identif.): 496912.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Alumnado de centros sostidos con fondos públicos da Comunidade Autónoma de Galicia que estea a cursar durante o curso 2019/20, no réxime xeral, 1º, 2º, 3º ou 4º da educación secundaria obrigatoria ou 1º ou 2º de bacharelato.
Segundo. Obxecto
Establecer as bases e convocar axudas, en réxime de concorrencia competitiva, para realizar as actividades de formación, dirixidas á mellora das competencias en linguas estranxeiras do alumnado de distintos niveis dos centros docentes sostidos con fondos públicos en Galicia, durante o ano 2020.
Terceiro. Bases reguladoras
Orde do 10 de febreiro de 2020 pola que se convocan axudas para a realización de actividades de formación en linguas estranxeiras no ano 2020, destinadas ao alumnado dos centros docentes sostidos con fondos públicos, en réxime de concorrencia competitiva (código de procedemento ED504B).
Cuarto. Importe
Importe total da convocatoria: 1.483.323,30 euros.
Nº de prazas: 1.600.
Importe individual: a contía da axuda para cada persoa beneficiaria será a resultante de aplicar a diferenza entre o custo por praza e a achega que lle corresponda segundo os custos e os grupos de achega familiar (A, B, C e D) sinalados na táboa seguinte e de acordo co procedemento aplicado para a súa selección e asignación a un grupo de achega familiar:
Quinto. Prazo de presentación de solicitudes
Un mes, contado a partir do día seguinte ao da publicación desta orde no
Diario Oficial de Galicia.
Santiago de Compostela, 10 de febreiro de 2020
EXTRACTO da Resolución do 4 de febreiro de 2020 pola que se dá publicidade ao acordo do Consello de Dirección do Instituto Galego de Promoción Económica que aproba as bases reguladoras das axudas para a redución do impacto Brexit nas empresas galegas con interese no mercado do Reino Unido (Cheque Brexit), e se procede á súa convocatoria en réxime de concorrencia non competitiva (código de procedemento IG623A).
Instituto Galego de Promoción Económica — III. Outras disposicións — 24/02/2020

BDNS (Identif.): 496793.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarias destas axudas as empresas que cumpran algún dos seguintes requisitos:
a) Que Reino Unido sexa un dos seus 5 principais mercados intracomunitarios de exportación.
b) Que exportasen ao Reino Unido máis de 100.000 € nos tres últimos exercicios.
c) Que Reino Unido supoña un mínimo do 10 % da súa exportación intracomunitaria total.
Ademais deberán: a) estar constituídas como sociedade mercantil; b) ter algún centro de traballo radicado na Comunidade Autónoma de Galicia e c) estar ao día nas súas obrigas coa Facenda Pública estatal, coa Comunidade Autónoma de Galicia e coa Seguridade Social.
Segundo. Obxecto
As axudas concédense en réxime de concorrencia non competitiva e teñen por obxecto apoiar as empresas galegas mediante a realización de servizos de consultoría para a elaboración dun diagnóstico empresarial e/ou un plan de continxencia co fin de minorar os efectos do Brexit sobre as empresas galegas.
Terceiro. Bases reguladoras
Resolución do 4 de febreiro de 2020 pola que se dá publicidade ao acordo do Consello de Dirección do Instituto Galego de Promoción Económica que aproba as bases reguladoras das axudas para a redución do impacto Brexit nas empresas galegas con interese no mercado do Reino Unido (Cheque Brexit), e se procede á súa convocatoria en réxime de concorrencia non competitiva (código de procedemento IG623A).
Cuarto. Importe
O crédito dispoñible para concesión nesta convocatoria aboarase con cargo á aplicación orzamentaria 09.A1.741A.7708, coa seguinte distribución:
Pemes: 200.000 € con cargo ao ano 2020 e 400.000 € para o ano 2021.
Grandes empresas: 100.000 € con cargo ao ano 2020 e 300.000 € para o ano 2021.
Quinto. Prazo de presentación de solicitudes
O prazo de presentación de solicitudes comezará o día seguinte ao da publicación da resolución de convocatoria no
Diario Oficial de Galicia
e finalizará o 30 de outubro de 2020, agás que se produza o suposto de esgotamento do crédito.
Santiago de Compostela, 4 de febreiro de 2020
ORDE do 12 de febreiro de 2020 pola que se fixa o prezo de venda ao público dunha publicación.
Consellería de Cultura e Turismo — III. Outras disposicións — 24/02/2020

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
1. Queda aprobado o prezo de venda ao público da publicación editada por esta consellería que se relaciona no anexo.
2. Este prezo entenderase, de ser o caso, co IVE incluído.
Santiago de Compostela, 12 de febreiro de 2020
ORDE do 17 de febreiro de 2020 pola que se trasladan as ensinanzas de educación secundaria para persoas adultas e bacharelato do IES Universidade Laboral ao IES Rego da Trabe, ambos do concello de Culleredo.
Consellería de Educación, Universidade e Formación Profesional — III. Outras disposicións — 24/02/2020

O Decreto 86/2015, do 25 de xuño, establece o currículo da educación secundaria obrigatoria e do bacharelato na Comunidade Autónoma de Galicia, e a Orde do 11 de xuño de 2010, da Consellería de Educación e Ordenación Universitaria, autorizou as ensinanzas para persoas adultas nas modalidades presencial e a distancia en centros específicos de educación e promoción de adultos e institutos de educación secundaria (IES) dependentes desta consellería.
Analizadas as necesidades educativas xurdidas e a oferta de modalidades en funcionamento, resulta necesario modificar esta oferta, coa finalidade de mellorar a atención do alumnado que cursa estudos de educación secundaria no concello de Culleredo (A Coruña)
Por todo canto antecede, logo do informe favorable da Dirección Xeral de Educación, Formación Profesional e Innovación Educativa, por proposta da Dirección Xeral de Centros e Recursos Humanos,
Artigo 1.
Traslado de ensinanzas
Trasladar as ensinanzas de educación secundaria para persoas adultas e as de bacharelato do instituto de educación secundaria (IES) Universidade Laboral (código 15005749) ao IES Rego da Trabe (código 15032935), ambos do concello de Culleredo, con efectividade desde o inicio do curso 2020/21.
Artigo 2.
Profesorado
Ao profesorado con destino definitivo no IES Universidade Laboral de Culleredo afectado polo previsto nesta orde resultaralle de aplicación o disposto no Decreto 140/2006, do 31 de agosto, que determina os criterios de perda do destino definitivo polas funcionarias e funcionarios docentes que prestan servizos nos centros educativos que imparten ensinanzas distintas das universitarias e o cómputo da antigüidade no centro en función das causas de acceso a el.
Disposición derradeira primeira.
Desenvolvemento normativo
Autorízanse a Dirección Xeral de Educación, Formación Profesional e Innovación Educativa e á Dirección Xeral de Centros e Recursos Humanos para adoptaren todos os actos e medidas necesarias para a aplicación desta orde.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 17 de febreiro de 2020
CORRECCIÓN DE ERROS. Resolución do 3 de febreiro de 2020, da Secretaría Xeral de Emprego, pola que se dá publicidade do esgotamento de crédito do Programa I da Orde do 21 de decembro de 2018 pola que se establecen as bases reguladoras para a promoción e consolidación do emprego autónomo a través do Programa I de axudas á promoción do emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2019 (Diario Oficial de Galicia número 18, do 25 de xaneiro de 2019).
Consellería de Economía, Emprego e Industria — III. Outras disposicións — 24/02/2020

Advertidos erros na citada resolución, publicada no
Diario Oficial de Galicia
número 31, do 14 de febreiro de 2020, cómpre efectuar as seguintes correccións:
Na páxina 10341, no sumario, onde di: «Resolución do 3 de febreiro de 2020, da Secretaría Xeral de Emprego, pola que se dá publicidade do esgotamento de crédito do Programa I da Orde do 21 de decembro de 2019 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción do emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2019 (
Diario Oficial de Galicia
número 18, do 25 de xaneiro de 2019).», debe dicir: «Resolución do 3 de febreiro de 2020, da Secretaría Xeral de Emprego, pola que se dá publicidade do esgotamento de crédito do Programa I da Orde do 21 de decembro de 2018 pola que se establecen as bases reguladoras para a promoción e consolidación do emprego autónomo a través do Programa I de axudas á promoción do emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II de axudas a persoas traballadoras autónomas pola contratación indefinida de persoas asalariadas, e se procede á súa convocatoria para o ano 2019 (
Diario Oficial de Galicia
número 18, do 25 de xaneiro de 2019).».
Na páxina 10342, no RESOLVE, onde di: «Ordenar a publicación no
Diario Oficial de Galicia
do esgotamento do crédito con cargo á aplicación orzamentaria 09.40.322C.472.0 ao abeiro do Programa I da Orde do 21 de decembro de 2019...», debe dicir: «Ordenar a publicación no
Diario Oficial de Galicia
do esgotamento do crédito con cargo á aplicación orzamentaria 09.40.322C.472.0 ao abeiro do Programa I da Orde do 21 de decembro de 2018...».
CORRECCIÓN DE ERROS. Orde do 30 de decembro de 2019 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para as persoas agricultoras mozas, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (códigos de procedemento MR404A, MR405A e MR405B).
Consellería do Medio Rural — III. Outras disposicións — 24/02/2020

Advertidos erros na Orde do 30 de decembro de 2019, publicada no
Diario Oficial de Galicia
núm. 18, do 28 de xaneiro de 2020, cómpre facer as oportunas correccións:
Na páxina 5333, substitúese a táboa publicada por esta outra:
Na páxina 5334, substitúese a táboa do punto 2. Dimensión física mínima, por esta outra:
CORRECCIÓN DE ERROS. Orde do 29 de xaneiro de 2020 pola que se establecen as normas de pesca nas augas continentais da Comunidade Autónoma de Galicia durante a tempada de 2020.
Consellería de Medio Ambiente, Territorio e Vivenda — III. Outras disposicións — 24/02/2020

Advertidos erros na citada orde publicada no Diario Oficial de Galicia número 27, do 10 de febreiro de 2020, cómpre facer as seguintes correccións:
Na páxina 8650, no punto 5 do artigo 1, primeiro parágrafo, onde di: «...ou poñerse en contacto co teléfono 608 75 10 75», debe dicir: «...ou poñerse en contacto co teléfono 608 75 10 78».
Na páxina 8659, no segundo parágrafo do artigo 11, onde di: «Os xoves serán hábiles unicamente para a modalidade de pesca sen morte en todas as masas de auga, excepto o 9 de abril (Xoves Santo), que será hábil segundo a modalidade de pesca autorizada en cada masa de auga», debe dicir: «Os xoves serán hábiles unicamente para a modalidade de pesca sen morte en todas as masas de auga, excepto o 19 de marzo (San Xosé) e o 9 de abril (Xoves Santo), que serán hábiles segundo a modalidade de pesca autorizada en cada masa de auga».
Na páxina 8697, táboa do anexo XI correspondente á provincia de Lugo, no couto de Ribeira de Piquín,
Onde di:
Debe dicir:
EXTRACTO da Resolución do 30 de decembro de 2019, da Secretaría Xeral da Emigración, pola que se regula e se convoca para o ano 2020 o programa de axudas para a participación no programa Conecta con Galicia, dirixido a mozos e mozas de orixe galega ou descendentes de persoas emigrantes galegas e que residan no exterior (código de procedemento PR930A).
Vicepresidencia e Consellería de Presidencia, Administracións Públicas e Xustiza — III. Outras disposicións — 24/02/2020

BDNS Identif.): 496738.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser persoas beneficiarias deste programa os mozos e as mozas que cumpran os requisitos sinalados no artigo 3 da resolución.
Segundo.
Obxecto
O obxecto da resolución é regular as axudas correspondentes ao programa Conecta con Galicia para o ano 2020, que ten por finalidade facilitar á mocidade da Galicia exterior o contacto coa realidade galega e o encontro cos seus familiares.
Terceiro.
Bases reguladoras
Resolución do 30 de decembro de 2019, da Secretaría Xeral da Emigración, pola que se regula e se convoca para o ano 2020 o programa de axudas para a participación no programa Conecta con Galicia, dirixido a mozos e mozas de orixe galega ou descendentes de persoas emigrantes galegas e que residan no exterior (código de procedemento PR930A).
Cuarto.
Importe
As subvencións do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan ás persoas participantes neste programa serán obxecto de licitación de acordo coa normativa de contratos do sector público.
Quinto.
Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación desta resolución no
Diario Oficial de Galicia
. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 30 de decembro de 2019
EXTRACTO da Resolución do 26 de febrero de 2020 pola que se establecen as bases de subvencións, en réxime de concorrencia non competitiva, do programa Cultura no Camiño e se convocan para o ano 2020 (código de procedemento CT301A).
Axencia Galega das Industrias Culturais — III. Outras disposicións — 28/02/2020

BDNS (Identif.): 497098.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Entidades beneficiarias
Poderán ser beneficiarios destas axudas todos os concellos galegos polos que discorran os camiños de Santiago recoñecidos pola Lei 5/2016, do 4 de maio, de patrimonio cultural e delimitados polo correspondente decreto, así como aqueles nos que se ditou acordo de inicio para a súa tramitación.
Segundo. Finalidade
Estas axudas teñen como finalidade o fomento das artes escénicas e musicais de carácter profesional, en particular de teatro, música, danza, novo circo e maxia, nos concellos das rutas xacobeas que descorren por Galicia, sendo subvencionables unha parte das súas contratacións que se integrarán nas programacións do programa Cultura no Camiño 2020 e que serán desenvolvidas nas datas comprendidas entre o 1 de maio e o 30 de setembro de 2020.
Terceiro. Bases reguladoras
Resolución do 26 de febrero de 2020 pola que se establecen as bases de subvencións, en réxime de concorrencia non competitiva, do programa Cultura no Camiño e se convocan para o ano 2020 (código de procedemento CT301A).
Cuarto. Importe
O financiamento destas axudas realizarase, en todo caso, en función das dispoñibilidades orzamentarias, destinándose un crédito global de 230.000 euros da aplicación orzamentaria 11.A1.432B.760.0 do código de proxecto 2015-00003.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Se o último día do prazo fose inhábil, entenderase prorrogado ao primeiro día hábil seguinte e, se no mes de vencemento non houbese día equivalente ao inicial do cómputo, entenderase que o prazo expira o último día do mes.
Santiago de Compostela, 26 de febreiro de 2020
RESOLUCIÓN do 19 de febreiro de 2020 pola que se dá publicidade aos convenios de colaboración subscritos no terceiro cuadrimestre de 2020.
Instituto Galego de Estatística — III. Outras disposicións — 28/02/2020

De acordo co previsto no artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), onde se establece que as consellerías e entidades dependentes da Xunta de Galicia deberán remitir para a súa publicación no Diario Oficial de Galicia unha relación dos convenios de colaboración subscritos no cuadrimestre anterior e, en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de setembro, outubro, novembro e decembro de 2019, que se xunta a esta resolución.
Santiago de Compostela, 19 de febreiro de 2020
ORDE do 24 de febreiro de 2020 pola que se modifica o prazo de presentación das solicitudes previsto na Orde do 30 de decembro de 2019 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para as persoas agricultoras mozas, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (códigos de procedemento MR404A, MR405A e MR405B).
Consellería do Medio Rural — III. Outras disposicións — 28/02/2020

A Orde do 30 de decembro de 2019 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para as persoas agricultoras mozas, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, establece no artigo 20 que o prazo de presentación de solicitudes finalizará o 28 de febreiro de 2020.
E ante a petición de diferentes colectivos da necesidade de prolongar o dito prazo debido á complexidade da documentación necesaria para solicitar estas axudas, que pode impedir que os solicitantes poidan tramitar correctamente as oportunas solicitudes, cómpre ampliar o devandito prazo de solicitudes.
En consecuencia, de conformidade co previsto no artigo 30.1.3 do Estatuto de autonomía de Galicia, e en uso das facultades que me confire a Lei 9/2007, do 13 de xuño, de subvencións de Galicia, e no uso das competencias atribuídas pola Lei 1/1983, do 22 de febreiro, de normas reguladoras da Xunta e da súa Presidencia,
Artigo 1.
Ampliación do prazo de solicitude da axuda
Amplíase ata o 31 de marzo de 2020 (incluído) o prazo de presentación das solicitudes.
Disposición derradeira única.
Entrada en vigor
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 24 de febreiro de 2020